Christine Tubo Nakwang

Christine Nakwang Tubo n'era amanyiddwa nga Christine Tubo Nakwang  munnayuganda, munnabyabufuzi nga mu kiseera kino ye mubaka omukyala akiikirira disitulikiti y’e Kaabong . Christine yali omu ku bakiise b’ekibiina kya National Resistance Movement (NRM) mu kulonda okwaddibwamu okwa 2021  okwaliwo kubanga Rose Lily Akello eyali omukyala akiikirira disitulikiti y’e Kaabong yasalawo okukiikirira disitulikiti y’e Karenga eyakutulwa ku disitulikiti y’e Kaabong. Yasunsulwa okuva ku Fadouta Ahmed ne Agnes Napio nga nabo baali wansi wa ttiketi ya NRM  .  Nakwang yali avuaganya ne  Judith Adyak Nalibe eyava mu lwokaano ku bigambibwa nti yafuna obuwagizi butono okuva mu kibiina kye . Obwetaavu bw’okutumbula obuweereza bw'ebyenjigiriza n’ebyobulamu mu disitulikiti y’e Kaabong bwateekebwa ku lukalala ng’ebigendererwa ebikulu eby'omubaka wa palamenti omupya omulonde Christine Tubo Nakwang .

 Obuto bwe n’okusoma kwe 
Christine yazaalibwa nga 7 Omwezi ogwekkuminoogumu 1967 mu disitulikiti y’e Kaabong . Mubazi wa bitabo omutendeke.  Olugendo lwe olw'ebyenjigiriza yalutandikira ku ssomero lya  Komukuny Girls, ku mutendera gwa pulayimale gye yafunira satifikeeti ey'ebibuuzo ebimaliriza  omutendera gwa pulayimale mu 1982, olwo n’agenda mu ssomero lya siniya erya Kangole Girls Secondary School gye yafunira satifikeeti ey'ebibuuzo ebimaliriza omutendera gwa siniya eyokuna U.C.E  mu 1986. Oluvannyuma, yeegatta ku ssomero lya siniya erya Moroto High school okusomerera satifikeeti emaliriza siniya eyomukaaga U.A.C.E mu 1989.Yeegatta ku yunivasite y'e Nkumba okufuna dipuloma eya waggulu mu kubala ebitabo mu 1992.Ku nkomerero  yagenda ku yunivasite ya Kampala International University gye yafunira ddiguli esooka mu nzirukanya ya zi bbisinensi (BBA) mu 2006. 

 Emirimu gye 
Christine  yatandika emirimu gye ng'omusomesa ku ssomero lya Komukuny boys primary School nga kwotadde ne n'erya siniya erya Kaabong senior Secondary School.Yafuuka akola ng’omumyuka w’omukulu w’essomero mu Kangole Girls SS mu 1990, okuva mu 1993 okutuuka mu 1994 yali mukwasi wa sente ku kitongole ky'obukatuliki ekigula ebintu eky'e Moroto . Mu 1995, yafuuka omukuumi wa sitoowa mu ofiisi ya Oxfam GB Kotido Field, olwo n’afuuka omuwanika ku kitongole kya Dodoth Agro-pastoralist development Organization, yagenda mu maasoneyeegatta ku kkampuni enzimbi eya Terra Firma Construction Company ng'addukanya emirimu  mu kiseera kye kimu ng'aweereza nga kansala wa LC5 owa disitulikiti y’e Kaabong okuva mu 1996 okutuuka mu 2000. Yafuuka omubaka wa palamenti owa disitulikiti  y'e Kabong okuva mu 2001 okutuuka mu 2011.  Yafuuka mmemba ku kakiiko k’obuweereza aka disitulikiti y’e Kaabong mu 2012–2015 era n’addamu okufuuka omubaka wa paalamenti okuva mu Mwezi ogwomenda 2019 okutuusa 2021 

 Emirimu gye egy'ebyobufuzi 
Christine yatandika olugendo lwe olw'ebyobufuzi nga kansala wa LC5 mu disitulikiti y'e Kaabong okuva mu 1996 okutuuka mu 2000.  Yawangula okulonda kwa 2006 okw'omubaka omukyala akiika owa palamenti kweyali avuganyizaamu ku bwa namunigina .  Mu kulonda kwa 2006, Akello Lucy  yawaabira Christine mu kkooti  engeri gy'atali mumativu n’ebyava mu kulonda kwa 2006. Kino kyaleetera Christine okuteekebwa ebbali ku ky'okukubeera omubaka wa palamenti omukyala era ukuddamu okulonda ne kukolebwa okusinziira ku tteeka era Akello Lucy n’afuuka omubaka  omukyala owa Palamenti owa disitulikiti y’e Kaabong mu 2017. Akello Lucy bwe yasalawo okukiikirira disitulikiti y'e Karenga, yaleka ekifo kyereere era kino kyavaako okutegeke okuddamu okulonda mu 2019  Christine gye yasunsulibwa n'afuuka omubaka omukyala owa paalamenti. Yayongera okuvuganya ku kifo kye kimu mu kulonda okwakaggwa mu 2021 ng’omukwasi wa bendera ya  NRM  kweyavaamu ng’omuwanguzi. Mu kiseera kino aweereza ng'omubaka wa paalamwenti omukyala akiikirira  disitulikiti y'e Kaabong .

 Laba ne 

 Kabineti ya Uganda
 Lucy Akello, omuwandiisi w’ebitabo
 Olukalala lw’abakiise mu Palamenti ya Uganda ey’ekkumi n’emu
 Olukalala lw'ababaka aba paalamenti ey'ekkumi

 Ebijuliziddwa 









 Ebijuliziddwa wabweru wa Wikipedia 

 Omukutu gwa Palamenti ya Uganda